Anders Pape Møller

Anders Pape Møller on tanskalainen evoluutiobiologi.

Møller on tutkinut haarapääskyn populaatiobiologiaa, morfologiaa, loisia ja immuunivastetta Tanskassa vuodesta 1970 alkaen. Hän on Jyväskylän yliopiston vuoden 2009 kunniatohtori.JYU

1990-luvulla Møller tutki lintujen kivesten kokoa. Hän tuli siihen tulokseen, että niiden lajien koirailla, joille on ominaista soidinpaikkakäyttäytyminen, on suhteellisesti pienemmät kivekset kuin muilla lintulajeilla. Hänen mukaansa soidinpaikkalajien koiraiden välinen siittiökilpailu on vähemmän todennäköistä, koska naaraat valitsevat koiraan, jonka kanssa ne parittelevat. Poikkeuksen tästä tekee suokukko, jonka koirailla on poikkeuksellisen suurikokoiset kivekset, jolla esiintyy siittiökilpailua ja jonka naaraat voivat paritella useiden koiraiden kanssa.Birkhead, Tim: Lintujen viisaus. Lintutieteen kuvitettu historia. Helsinki: Readme.fi, 2009. .

Vuonna 2003 Møllerin todettiin syyllistyneen tutkimustulosten väärentämiseen, ja Tanskan rengastustoimisto peruutti hänen rengastuslupansa.Danish Committees on Scientific Dishonesty Jørgen Rabølin kotisivu  

Møller työskentelee tutkijaryhmän johtajana Pierre ja Marie Curien yliopiston (Université Pierre-et-Marie-Curie) Laboratoire d’Ecologie Evolutive Parasitairessa Pariisissa.Université Pierre-et-Marie-Curie  

 Lähteet 

Luokka:Tanskalaiset ornitologit
Luokka:Evoluutiobiologit
Luokka:Syntymävuosi puuttuu
Luokka:Elävät henkilöt